નાનકડી ઉંમરમાં એક પછી એક સફળ ફિલ્મો અને દમદાર અભિનયના કારણે અાલિયા ભટ્ટ ટેલેન્ટનો ખજાનો ગણાવા લાગી છે. તેણે માર્ચમાં રિલીઝ થયેલી ફિલ્મ ‘બદ્રીનાથની દુલ્હનિયા’ પછી ત્રણ મહિનાનો બ્રેક લીધો હતો. અા દરમિયાન તે વિવિધ પ્રકારના ડાન્સ શીખી અને વચ્ચે વચ્ચે તેણે રજાઅો પણ માણી. હવે તે મેઘના ગુલઝારની ફિલ્મ ‘રાજી’માં વીકી કૌશલ સાથે, જોયા અખ્તરની ફિલ્મ ‘ગલી બોયસ’માં રણવીરસિંહ સાથે અને અયાન મુખરજીની ‘ડ્રેગન’માં રણબીર કપૂર સાથે જોવા મળશે.